**ОТЧЕТ НА НАРОДНО ЧИТАЛИЩЕ**

**“СВ. КЛИМЕНТ ОХРИДСКИ 1858 ГОДИНА“ ГР. СТАРА ЗАГОРА**

**за 2023-а година**

Читалището – тази самобитна и автентична българска организация, която бележи своето съществуване в България вече век и половина, трайно отстоява потребността да я има. А това ще рече, че е устойчива на повратностите и исторически катаклизми и продължава да бележи пътя на българина и да го съпътства в делник и празник. Често ни отъждествяват с арт център и с възможност за творческо развитие и обучение – да ние сме и това, но ние сме и място за духовно общуване, за информация, за социална подкрепа и съхранение на духовност, на нравственост, на морал, на ценности, на знание…

Някога създателите на това духовно огнище са имали чувство на историчност, на народностна и верска принадлежност , с което са побили дълбоки корени в традицията ни и са знаели, че посаденото от тях дърво ще израсте в двора на свободна България и ще хвърля тежката си сянка назад към миналото и напред през вековете… И наистина тук растат и се развиват от малки до големи таланти и надежди, които огласят денонощно залите в подготовка на дарованието си. Тук се събират хора, които споделят еднакви въжделения и творчески съдби и разнасят славата на певческото, на танцовото и музикално изкуство по сцените на града ни, на България и на света…Народно читалище „Св. Климент Охридски 1858“ Стара Загора е малката емблема на Стара Загора и някак свенливо, но трайно е в коловозите на културната история на града и е част от културния афиш на съвремието ни.

Днес го съизмерват с работата на емблематичният за читалището и града ни ансамбъл за народни песни и танци „Зорница“, вокална студия „Розов свят“ и десетките утвърдени изпълнители, излезли от школите му.

Съизмерва се с така съществуващата базата, екип от творчески работници, любителско творчество с традиция,, организационен опит на Управителния съвет, на оперативна дейност в изминалата една година се работи и се отчита следното

ПЪРВО . **Административни дейности**

Администрирането на читалищната работа е огромен, малко видим и много осезаем процес, който на първо място се гради върху работата на Настоятелството - планиране, координиране и контрол по изпълнение на задачите, които за 2023-а година провеgдd 6 /шест/. заседания .

Текущото администриране работата на читалището се осъществява в ежеседмични екипни срещи, които приемат решения за оптималното изпълнение на предстоящите задачите и дейности.

На тези заседания се проследяват актуални задачи като се започне от състоянието на базата и нейното поддържане – текущи ремонти, ел. ВиК, инструменти, поддръжка на реквизит, костюми и други, свързани с бита на читалището. Тук се обсъждат организацията и провеждането на културни събития, празници, концерти, гостувания на творци, експониране на изложби и пр.

Към текущата и планирана дейност са планираните и организирани е срещи с общинските структури за развитие на базата, които към административната работа тази година са направените ПРЕДЛОЖЕНИЕ ЗА:

1. ПРЕДЛОЖЕНИЕ ЗА МАЩАБНО РЕНОВИРАНЕ НА СГРАДАТА С РАЗВИТИЕ НА ПРОСТРАНСТВАТА НА ТЕРАСИ, СЕРВИЗНИ ПОМЕЩЕНИЯ, ЗАЛИ И ГАРДЕРОБНА, което Е ВКЛЮЧЕНО И ОДОБРЕНО ЗА ФИНАНСИРАНЕ 2024-а ГОДИНА.

И. ако през миналата година пред нас стоеше остро въпросът за спешен ремонт на сцената и обезопасяването й. СЛЕД НАДЛЕЖНО ПРОВЕДЕНИТЕ МЕРОПРИЯТИЯ ПО проучване, офериране, ИЗВЕСТЯВАНЕ, ДОГОВАРЯНЕ, за да бъде запозната Община Стара Загора и съответните ресорни специалисти с проблемите в читалището се постигна положителен резултат. В отговор на тези предложения и настояване вече можем да отчетем придвижването на два проекта, подкрепени от Община Стара Загора, с които залата беше ремонтирана в най-тежките си сектори, премахнати бяха опасни и неработещи структури с подмяна на чиговата система, ремонтираха се механизмите на макарите по завесата и най-вече сцената беше до оборудвана със съвременни технически средства. Това ще рече, че старите прожектори, които бяха лампови и развиваха особено високи температури и ставаха пожароопасни и в същото време бяха тромави, тежки и неефективни ги подменихме със съвременни мощни лед осветителни тела, които са енергийно ефективни и в същото време са абсолютно безопасни. Същите са обхванати от цялостна компютърна програма, която позволява добро осветление на сцената с разнообразие от сценични ефектни. Разбира се трябва да добавя и обличането на сцената и сценичното огледало, което прави сцената , макар и малка, но стилна и .позволяваща да се представят всякакви продукции от сценичен, публичен и обществен характер.

2. ПРЕДЛОЖЕНИЕТО ЗА ОБОРУДВАНЕ С УРЕДИ ЗА ПОЖАРНА БЕЗОПАСНОСТ , което беше одобрено и с финансовата помощ от Общината ЗАКУПИХМЕ пожарогасителите

1. За миналата година са направени предложения за провеждането на 5 културни събития , които бяха одобрени и благодарение на с финансовата подкрепа бяха проведени::
   1. Финансиране от Общината за празника *ТРИФОН ЗАРЕЗАН*,
   2. Финансиране за провеждането на фестивала на Клуба на учителите-ветерани *С ПЕСЕН И БЛАГОСЛОВ*,
   3. Финасиране за провеждането на младежки песенен конкурс на фолклорна основа *ПЕСЕН ОТ ИЗВОРА*
   4. Финасиране на КЛИМЕНТОВИТЕ ПРАЗНИЦИ,

Финансиране за провеждането на Програма ЗАЕДНО В ИЗКУСТВОТО И СПОРТА с участието на 5 училища от града.

1. Проектът пред фонд „Българските библиотеки – съвременни центрове за четене и информираност“ на Министерството на културата беше спечелен и бяха набавени общо 185 броя книги към библиотечния фонд на читалището от 25 издателства. на обща стойност 2995.38 лева. Проектът е изготвен и реализиран от г-жа Снежина Аврамова – счетоводител на читалището и секретаря на читалището.
2. През 2023-а година беше времето, в което се реализира проект ИМАНЕТО на Национален фонд Култура по Програма Подпомагане развитието на любителското художествено творчество в читалищата в България, със средства спечелени на конкурс от предходната година. Отчетът на проекта е депозиран в рамките на регламентираните срокове пред органите на НФК

Общо Читалището през 2023-а година работи по 6 /шест/, допълнително финансирани проекта.

**Библиотека и библиотечна работа**

Едно от големите достояния на читалището е библиотеката ни, която има библиотечен фонд с 31 015 библиотечни единици /книги/ и има регистрирани 157 потребители. За годината има регистрирани 2010 посетители, от тях 79 на възраст до 14 години , т. е. ученици и 78 над 14 години. В справката зя състоянието на библиотеката, предадена на 31 януари, т.г. е посочено, че библиотеката има 1418 информационни обслужвания и 592 библиотечни събития, но за събитията няма предадени доказателства, че са се случили.

**Любителско художествено творчество**:

1. ТВОРЧЕСКИ СЪСТАВИ

1 А Н П Т ***Зорница -*** Една от най-авторитетните и мащабни формации с история в културния живот на града ни е ансамбъл “Зорница“ при НЧ “Св. Климент Охридски 1958“. АНТП „Зорница“ с гл. худ. ръководител Иван Тодоров и хореограф Йоана Герлимова с общ състав на ансамбъла 57 участника. с разработени репертоарни планове по формации както следва:

1. Женски хор – с 20 участника, с 9 нови разработки – 21 участия;
2. Мъжка фолклорна група - - 5 нови произведения към съществуващия репертоар, с 23 участия
3. Мъжки хор за обработен фолклор - 8 нови песни – с 23 участия
4. Танцов състав - - 17 участника , репертоар 5 нови танца – 23 участия;
5. Смесен хор – 35 участника, 5 нови песни към репертоара , 5 изпълнения към танци.. 23 участия в концерти

* Участия в конкурси

1. Конкурс в гр. Казанлък – Първо място и златен медал

* Мъжка фолклорна група, Мъжки хор, Женски акапелен хор и смесен хор – всеки от тях носител на първо място и златен медал и носители на голлямата награда ГРАН ПРИ

1. Конкурс С. Кортен – ***Преглед на хоровете и вокалните групи за обработен фолклор***

* Мъжка фолклорна група – първо място и златен медал;,
* Мъжки хор – първо място и златен медал;,
* Женски акапелен хор – първо място и Голямата награда; Златна купа;
* Смесен хор – първо място и Златна купа,
* Златна звезда за Иван Тодоров – диригент и гл. художествен ръководител за съществен принос към фестивала.
* Голяма награда – ГРАН ПРИ

1. **Бургас –** Мъжка група – плакет
2. **През м. юли** по линия на ЦИОФ Ансамбълът взе участие в **два Международни фолклорни фестивали в Румъния** Участието е по покана на „PLAIURILE MIORITEI“ Румъния, където представи читалището, града и България на Международните фолклорни фестивали в гр. Бузау “Цветето на Бараган“ 24 – 29 юли и в гр. Слобозия 29 – 31 юли 2023 година.. Получихме висока оценка на представянето си на фестивала.

Солисти на АНТП „Зорница“ – Стоянка Славилова, Диана Симеонова, Станка Георгиева, Емилия Стоянова, Мария Желева, Траяна Митева, Енчо Танев, Сево Киряков, Иван Стойчев.

2.- Другият състав с изключително авторитетно присъствие в творческия живот и представящ читалището винаги с най-големи достижения е ВС ***Розов свят -*** водеща студия за детска и популярна песен, която участва в читалищни, общоградски и национални празнични изяви; реализира годишна продукция в самостоятелен концерт и продължава да развива все по-добро ниво и успешно да се представя в престижни Национални и Международни конкурси. Традиционно тази година ВС „Розов свят“ участва в балканския фестивал в град Бар Черна гора. В момента текат процеси на преструктуриране и създаване на нова формация. През 2023 г. заниманията на ВС „Розов свят” са посещавали 17 деца на възраст от 6 до 16 години. Включвали са се в 34 концертни програми на читалището и в града. Взели са участие в 3 национални конкурси и в един международен фестивал, завоювали са 9 награди от тях.

***3. ЗВЕЗДОПАД –*** художествен ръководител Мариана Димитрова

11 участника на възраст 6 – 19 години; С подготвен репертоар от 50 песни,

Участия във ФЕСТИВАЛИ И КОНКУРСИ

* *ЯМБОЛ БЕЛКАНТО ,*
* *СЛИВЕН ЦВЕТЕН КАМЕРТОН,*
* *МЕЖДУНАРОДЕН КОНКУРС СРЕБЪРНА ЯНТРА – Симона Ненова – 2-о място, Стела Александрова – 3-о място – 30 държави от цял свят;*

И изяви и концерти – с 1един самостоятелен концерт в читалището и коледен концерт за сдружение Брат за брата с Община Стара Загора и близо 10 участия в градски концерти и събития. На 27-и октомври участват в 12-и Национален конгрес на рядкото заболяване Периневрални кисти на Тарлов,

1. Вокална студия “Искрици”  
     
   “Малки Искрици”- състав-8 деца  
   “Големи Искрици”- състав-7 деца  
     
   През изминалата 2023 година Вокална студия “Искрици” взеха участие в различни концерти и фестивали, както и в създаването на няколко видеоклипа.  
   Ето и част от фестивалите:  
     
   Международен фестивал “Музите” в гр.Созопол 2023  
   Национален конкурс “Песен от Извора” 2023  
   Фестивал “Златни Искри” в гр.Варна.  
     
    С песенен репертоар от много детски песни:
2. “ДТШ „**Зорница**” с р-л Йоана Герлимова

В състава участват 30 деца от 5 до 12 годишна възраст

Репертоар - „Празничен тракийски танц”, „Коледари”, „Джиновски”, „Дайчовата”

Участие в Детско-юношески танцов фестивал „С настроение под липите” гр. Стара Загора. Концерти организирани от читалището по Коледа, Лазаровден, Гергьовден.

1. Юношески танцов състав „**Загорска младост“** – 20 участника. Репертоар от 7 танца. Участват в Мото Коледа 2023 и във фестивала „Настроение под липите“
2. Детските танцови състави „**Зорничка“** с участието на 20 деца и 6 поставени танца, с които участва в културния афиш на читалището.
3. **Танцова формация „ДИМИТРОВ**“ наброява 10 момчета; има съвместни продукции с формация „“ „Елбетица“- Варна, „Самодива“- Варна, танцова школа „Талант“- Ябланица, ансамбъл „Загорче“- Стара Загора.

С две национални отличия за годината:

* **Ансамбъл на годината;**
* **Хореограф на годината**
* и продукцията на първия детски танцово-музикален филм „***Момчетата на Димитров***“ – това е съставът, който изгражда емблемата на танцовото изкуство за читалището, за града и страната.

1. Клуб за спортни танци ***ЕС ТИЙ ДЕНС КЛУБ*** *с RKIJ,WUJF, Стефан Дончев са републикански шампион на страната и трети на Световното за „Сеньори 2 до 55 години Danse Sport Heritage Детската група е сформирана от ученици от НУ „Димитър Благоев“ Всички членове на клуба активно участват в събитията на читалището и на града.*

*Клубът е с две действащи танцови двойки.*

1. ВИГ ***Пациентоза*** *– формацията е с 5 изпълнители , поп и рок музика с пълноценен репертоар. Годишно имат изяви и участия* в региона и страната и самостоятелно представяне в *Дните за възхвала на Св. Климент Охридски;*
2. Вокална група ЗВЪН *– изградена от ??????участнички от дамски клуб „РАЙНА КНЯГИНЯ“ с художествен ръководител Иван Тодоров; С концертна дейност в събитията на читалището и града.*
3. Вокална група БЛАГОЗВУЧЕН ЗОВ – създаден преди повече от 15 години с 10 участнички в Клуба на учителите-ветерани

с художествен ръководител Донка Динева

С участия в концерни програми и събития на читаликето и града и във фестивали в Бургас, Дряново, Сливенските фестивали, и други фестивали за пенсионери в Южна България

Репетиции всяка сряда от 10:00 часа в „Арт зала“ в читалището

1. КЛУБНА ДЕЙНОСТ:
2. *Историческо дружество* ***БЪЛГАРСКА ОРДА*** се състои от 25 членове. С 3 международни публикации, едно журиране на конкурс и 6 публикации , изследвания в наши издания.

Работи по утвърден план и провеждат лекции и споделяне на знания на любителите-историци

1. *Старозагорско пчеларско дружество* ***ЛИПА с 36 участника***

по годишен, утвърден план са проведени пет обучения и обсъждане на актуални теми по пчеловъдство и добива на мед; Участвали са в базар на пчелни продукти и мед в Стара Загора, Плевен, Нова Загора, Елхово и Казанлък.

1. *Дамско дружество*  ***РАЙНА КНЯГИНЯ е с 38 членове на Клуба.***

Проведени са 28 ежеседмични тематични сбирки за годината , които са продиктувани от датите в календара и отбелязване на значими личности или събития . Към тези дати трябва да добавим и вътрешно клубния живот, в който са отпразнуването на юбилеи, рождени дни и др., придружени с тематични празнични програми. Държим да се отбележим и празнуването на 20-годишнината на Клуба в Трявна. Планът на Клуба е богат и разнообразен и съдържателен и приковава вниманието на дамите от нашия град вече две десетилетия. Дейността им се обогатява от съвместните прояви и събития с Пенсионерския съюз в Стара Загора, За изминалата година клубът разви и се включи в благотворителните каузи на читалището и на сдружения, работещи за подпомагане на болни деца в града., което осмисля и обогатява духовните търсения на дамите в клуба. Както се изразява тяхната председателка г-жа Ана Ралчева – ние се усетихме на точното място в точното време, защото с приноса си изразяваме потребността да бъдем, милосърдни и състрадателни към болката на ближния…. Така се развиха дейности със социален характер – посещението в Дома за възрастни хора в „Главан“ с концерт със стари градски песни,

Активно се включихме в двете благотворителни каузи - за Великден и сега за Коледа. Като за Коледа жените изработиха декорации, плетиво и други ръчни красоти, които влязоха в големия базар в помощ на малката Ромина..

1. Клуб на учителите - ветерани ***СВ. КЛИМЕНТ ОХРИДСКИ*** е изграден с участието на 52-а членове и 10 почетни члена.

Дейността е организирана в ежеседмичните сбирки на членовете за

изпълнение на приетите в годишния план събития и задачи - честване на юбилеи, обмяна на опит с други клубове в страната, отбелязване на бележити дати, рождени дни и др,, представяне на стихосбирки от членове на клуба и рецитали. За изминалата година Клубът на учителите-ветерани има 51 събития, в организационен живот в 44 сбирки. Голямото събитие на Клуба продължаваме да твърдим е организираният от тях фестивал, който е е емблемата им пред града и в страната – 7-то издание на фестивала „С ПЕСЕН И БЛАГОСЛОВ“ , който събира 260 учасгтника, с 21 състава и 22-ма индивидуални участника. От цялата страна. Към активната дейност на клуба са 8-те срещи с поети и писатели. Особено са интересни 5-те лекции на Регионалния исторически музей в Стара Загора, Две срещи с изтъкнати дейци на образованието, и още две срещи с изтъкнати дейци на културата.

Паметна ще остане срещата им с проф. Минко Балкански с посещението на учебния център в с. Оряховица и Нова Загора. Срещите и поздравленията от Областния управител, срещата със Зам кмета на Стара Загора, с Началника на РУО – Стара Загора, с Началника на отдел „Образование“ Стара Загора, , Честванията на национални и исторически празници, дните на велики поети и писатели. Запознават се с Рейнското евангелие- написано на старобългарски език, над което са се клели 7 века френските крале, с Лондонското четвероевангелие, написано по поръчка з и за цар Иван Александър, С активно участие са в дейностите и събитията, организирани от отдел „Култура“, отдел „Образование“ при община Стара Загора, на Регионалния исторически музей, на Регионална библиотека „Захари Княжески“, на Художествената галерия, Държавна опера – Стара Загора, ДТ „Гео Милев“, НЧ „Св. Климент Охридски 1858“ и поредицата от срещи „Старозагорци с европейското образование с принос за града ни“ Към това трябва да добавя и проведените екскурзии на възстановката на Априлското въстание в Копривщица, на Тракийските гробници в Казанлък и Долината на Тракийските царе, в с. Александрово, Хасковско, на статуята на Дева Мария в Хасково и в царския дворец в Кричим.

ШКОЛИ:

Творческите школи се илюстрират от постиженията по музика, класическо пеене, пиано и изобразително изкуство, в която най-малките таланти усвояват майсторството на четката и рисунката, на песента, на танците и др..а именно това са:

1. ШКОЛА ПО ПИАНО с р-л Нина Симеонова

Работи 5 деца от 7 до 15 годишна възраст.

Имат изграден богат репертоар от класически произведения за пиано.

Ивет Атанасова печели на два пъти 2-a награда от престижен международен конкурс в Париж.

Доменика Сарийска, Габриела Калъчева и Калоян Николов печелят специални награди от Международен конкурс за пианисти АЛБЕР РУСЕЛ в памет на Жермен Муние. Участват в концерт на деца лауреати на международни конкурси в НМА „Панчо Владигеров” гр. София

1. ШКОЛА ПО КЛАСИЧЕСКО ПЕЕНЕ е с 5 ученика – мецосопран, 2 сопран, 2 бас, 1 контра тенор , музикални арии от световни известни композитори Моцарт, Белини, Росини, Верди, Пучини. Участие на Конкурс Варна арт – Ралица Василева се класира втора;
2. ТЕАТРАЛНИТЕ ШКОЛИ:
   1. Театрална школа *МЕЖДУЗВЕЗДНИ ТАЛАНТИ* е с общо 25 участника.
   2. в три възрастови формации:

*3.2.1.ДЕТСКА ГРУПА - 8 участника*

*3.2.2. УЧЕНИЧЕСКА ГРУПА ТИЙНЕНДЖЪРИ – 9 участника*

*3.2.3 Група 20+ - 8 участника*

Участие във фестивали както следва:

23.април фестивал *„Театрални искри“- Казанлък* с постановката *ПИНОКИО*

01. МАЙНационален театрален фестивал на детско-юношеското театрално творчество *МАЛКИЯТ ПРИНЦ –* Велико Търново с постановката *ПИНОКИО – у*достоени *с Голямата награда и статуетката МАЛКИЯТ ПРИНЦ, носител на индивидуална награда Николай Маринов;*

23 юни Национален детско-юношески театрален фестивал *СЦЕНА ПОД СИНИТЕ КАМЪНИ –* Сливен, с постановката *ОБЛОГ ЗА МОМА,* Първа награда, индивидуални Вяра Зайчева, Георги Кирилов, Ейдриан Атанасов;

01 юли детско-юношески куклено- театрален фестивал *СЦЕНА КРАЙ МОРЕТО* - Поморие с постановката *ХА ДА ВИДИМ КОЙ КОГО –* втора награда, индивидуални – Дилян Димитров

08 октомври Национален фестивал на аматьорските театри *КАМЪКА - Горна Оряховица със спектакъла ПИНОКИО,* Трета награда, индивидуални Никола Маринов

11 октомври Национален фестивал на любителските театри за деца *ВЪЛШЕБНИКЪТ ТЕАТЪР* Севлиево с *ОБЛОГ ЗА МОМА,* удостоени със Специалната награда на община Севлиево, Индивидуални Вяра Зайчева И Ейдриав Атанасов.

1. **Щкола за изобразително изкуство *„Зографче“, в състава са 20 деца на възраст от 5 до 9 години..***

В Програмата на школата се работи за естетическото възпитание и творческо мислене на децата със средствата на изобразителното и приложно изкуство. По време на заниманията, освен с традиционните техники на темперната и акварелна живопис се експериментира и в областта на колажи други приложни техники. Изявата на малките творци са свързани с участие в конкурса КУКЕРИ на НЧ „Съгласие“- Българово – с поощрителна награда за Траяна Тотева, ,в конкурса на с. Белозем, община Раковски, читалище „Просвета и Сдружение „Зелени Балкани“ в конкурса „Животът на един щъркел“, През ноември открихме изложба „МЕЧТИ ОТ АКВАРЕЛ“, а декември изработихме коледни картички, с които участвахме в коледната инициатива на Областна администрация Стара Загора и зарадвахме деца, лишени от родителски грижи, включихме се с наши материали в благотворителната кампания в помощ на малката Ромина. Пак през декември участвахме в Националния конкурс за рисунка, организиран от община Стара Загора „Моят празник“

Тази година не се организираха и не работят клуб РОД И ПАМЕТ И ШКОЛАТА ЗА ТГВОРЧЕСКО ПИСАНЕ, поради недобра организация от наша страна и отказ на досегашните водещи на клубовете.

ДЕЙНОСТИ И ОТГОВОРНОСТИ НА ХУДОЖЕСТВЕНИТЕ РЪКОВОДИТЕЛИ:

1. Годишно планиране –
2. Планиране на творческия процес – репертоарните планове и дейности.
3. План за творческо участие в програмите на Читалището
4. Годишен, месечен
5. Изяви на високохудожествено любителско творчество.
6. Участие в местни, републикански и международни конкурси и фестивали.

*РАЗВИТИЕ НА ГРАЖДАНСКОТО ОБЩЕСТВО*

1. ***Клуб на доброволците*** за тази година стартира с ученици от ПМГ . Тук мога да отнеса подготовката и изграждането на сайта на Читалището от учениците-доброволци от ПМГ като част от дейността по проект „Имането“, но се разви като структура с ученици от ПГКНМА „Проф. Минко Балкански“ Особено държа да изкажа благодарност за системната грижа и помощ в отразяването на събитията от доброволеца Стефан Петков, който засне с камера целият конкурс „Песен от извора“ и направи фото заснемане на отделните изпълнители и дейностите, придружаващи конкурсната програма. И заснемането на всички големи празници, събития, концерти в читалището както и тематичната конференция по проект ИМАНЕТО и празника за ***Украсяване на елхата*** **с дядо Коледа.** ...
2. ***Сцена на младите дарования* –** слово, оперно пеене, народна песен и танц. Стартира в работата на г-жа Маргарита Карагьозова с първите два концерта на млади изпълнители. От тук имаме вече и първите победители, които успешно стъпват и на професионалната сцена като Ралица Василева, която спечели второ място на национален конкурс и поема по пътя на професионалното израстване.…..
3. **КУЛТУРНО-ПРОСВЕТНА РАБОТА**

***Проведени са традиционните календарни събития на читалището***

19-и февруари *- годишнина от гибелта на Апостола на свободата Васил Левски – поднасяне цветя и поклонение от децата от НУ „Д. Благоев“, от ДГ „Светулка“. и учениците от ПГКНМА „проф. Минко Балкански“*

***Проведени са също празниците на Читалището от празнично-обредната ни система:***

*14-и февруари – ТРИФОН ЗАРЕЗАН ритуално зарязване на Орфеева лоза с празнично участие на формация от АНТП „Зорница“*

14-и февруари *Трифон Зарезан -* общоградско честване Деня на лозаря с партньори винарска изба Свобода и подкрепата на Община Стара Загора И гостуване Клуба на миньора и Клуба на енергетика.

***Работилницата на Баба Марта*** *Проведени са ателиета по изработване на мартеници „Работилничката на Баба Марта“ с деца, баби, лели, майки от квартала и града.*

На 1-и март *Ден на любителското художествено творчество и творци - е понесена* Концертна програма от читалищни художествени формации. Проведена дискотека с деца от любителските състави.

8-МИ МАРТ – проведохме РЕТРО-ПАРТИ – По необикновен начин Клуба на учителите-ветерани и дамски клуб „Райна Княгиня“ отбелязаха празника на жената – в ретро обстановка, с оформени няколко ретро къта и обявен задължителен ретро дрескод на всички присъстващи, с музика и поздрави от едно отминало, но романтично време, с творчески изпълнения, с песни, смях и закачки на бяло сладко и с фотография за спомен си подарихме незабравими мигове.…

10-и февруари отбелязахме тържествено *80 години живот в музиката* на ИВАН ТОДОРОВ с гала концерт

На 30-и март Концерт на духов оркестър с лауреатите на конкурса ПЕСЕН ОТ ИЗВОРА с участието на над 120 участника

25-и април Концерт на духов оркестър с лауреатите на конкурса ПЕСЕН ОТ ИЗВОРА

***Цветница и Лазаруване*** *-* празниците са *отбелязани* с участието на читалищните формации в общоградските мероприятия в партньорство с Община Стара Загора. и участниците по проект ИМАНЕТО

На 6-и май***Гергьовден***с изнесен Музикално – танцов спектакъл в парк „Ал. Стамболийски” с участието на АНПТ „Зорница”, отново в партньорство с Община Стара Загора и участниците по проект ИМАНЕТО.

*На 24-и май -* ***Ден на българската просвета и култура и на славянската писменост****.* Участие на читалищните дейци в общоградските сценични изяви и празничните тържества, организирани от общината.

*5-*и юни ЗЕМЯ НА КОПНЕЖИ – съвместна инициатива със сдружени ЗА ЗЕМЯТА

*4-*и юли Концерт в памет на Иван Аяров

*167-*и юли ПРИУМИЦИТЕ НА СЪДБАТА – моноспектакъл на авторката и среща със земляческата група.

*22-*и юли – Концерт на АНТП „Зорница“

*24 юли –* 1-ви август Фестивали Румъния

*14 –* 15 октомври конкурс ПЕСЕН ОТ ИЗВОРА с участието на 140 участника *с участието на 140 участници от цялата страна. Конкурсът беше журиран от Мая Райкова – музикален мениджър при БНР, Виктор Крумов – млад диригент от опера Стара Загора и оперния певец и поп изпълнител Борис Тасков.*

*15-*и октомври Конкурсът завърши с ***Гала концерт*** с участие на лауреатите от миналата година и с Градския духов оркестър под диригенството на Виктор Крумов.

***1-*ви ноември** ПОСЛАНИЯТА НА АПОСТОЛА среща със СТЕФАН КАРАИВАНОВ, потомък от рода Караиванови – проведени бяха седем срещи – с Клуба на учителите-ветерани, с децата от НУ“Д. Благоев“, с учениците от от 9-о ОУ „Веселин Ханчев“, Деца, родители и учители от ДГ „Светлина“ в РБ „захари Кляжески“, ПМГ „Гео Милев“, с ПГКНМА „проф. Минко Балкански“ и ПГ МТА „Н. Й. Вапцаров“

***КЛИМЕНТОВИ ДНИ*** ***- Св. Климент, Архиепископ Охридски – светец и просветител български,*** *проведени**от 18 до 30 ноември****. Програма:***

**18 *ноември*  19:00** *ПАЦИЕНТОЗА* **рок концерт**

**21***ноември*  **Откриване на** ***Климентовите дни***  - **17:30** Изложба на ШИИ *"Зографче" и работилничка на децата от Школата и гости*

**22 *ноември*  18:30** Концерт на Теодосий Спасов,Пейо Пеев и Християн Цвятков

***23 ноември 18:30*** Концерт с участието на формация „*Орисия“*, Веско Василев и танцов състав към АНТП „*Зорница*“

***24 ноември 14:00 ИМАНЕТО -*** *проект за съхранение на традицията и модели за алтернативно гражданско обучение* ***/***теоретична конференция/  
***24 ноември 18:30 Концерт на младите дарования*** с участието на Вокалните студии "*Искрици*", "*Звездопад*","*Розов свят*", *STDans club*, "*Момчетата на Димитров*" и лауреатите на конкурса "*Песен от извора*" с оркестър.

***25 ноември***

***10:30*** *Молебен за здраве**в храм Въведение на Пресев. Богородица;*

***18:30 Св. Климент Охридски - светец и просветител български /****гала концерт с участието на АНТП "Зорница" и детските фолклорни състави на*

*читалището* Връчени бяха годишните награди на видни читалищни дейци от града, региона и страната. Бяха наградени дарителите на читалището със свидетелство за дарение и благодарствени адреси,

Благодарихме на дарителите на книги и библиотеки към създадената с тази цел банка към читалището „***Банката за съхранение на книги***“, от която преподарихме над 2000 тома литература към новосъздадената библиотека на в ПГКНМА „Проф. Минко Балкански“. По този повод беше изнесен **концерт-спектакъл** за наградените, дарителите и гостите на празника . Наградени бяха участниците в проект ИМАНЕТО

***30 ноември 10:00******Св. Климент Охридски - първият български учител -*** *слово и почит от ветераните-учители /заключително събитие на Климентовите дни/* *– Просветителското дело на Св. Климент Охридски - среща в памет със слово на Жека Данаджикова*

*КОНКУРСИ И ИЗЛОЖБИ*

В експозиционните фоайета 1 и 2 салон /етаж/ се организира постоянна експозиция на ШИИ „Зографче, но са договорени предстоящи ***изложби на художници професионалисти и любители***от града и страната, приложници фотографи и др.

ДЕЙНОСТИ, ГОДИШНИНИ, ЧЕСТВАНИЯ

През тази година както вече казах отбелязахме

* 80-годишнината на ИВАН ТОДОРОВ с гала-концерт и спектакъл на 10 февруари;
* 80-годишнината на Мария Желева – дългогодишен активист в АНТП „Зорница“

1. **ПР-ДЕЙНОСТ**

Работата на читалището се огласява с всички средства на социалните мрежи Фейсбук, Ю туб,

* Създадени са трайни контакти с представителите на различните медии за публично отразяване работата на Читалището;
* Изготвена е листа с контактите на медии и журналисти за известяване.;
* Всички събития на читалището се презентират пред медиите, а някои от тях със специално организирана пресконференция – представени са дейностите по Климентовите дни, представят се ЧИТАЛИЩНИ СЪБИТИЯ И ДЕЙНОСТИ.
* Изработен е и стартира сайт на читалището, за да се презентира дейността му в публичното пространство; Предстои да бъде попълнен с информация и скоро трябва да заработи пълноценно
* всички дейности на читалището, се презентират в социалните мрежи със средствата на Фейсбук, Ю туб, и на страниците на електронното издание Долап.бг, STZ 24. а по-значимите се предават по местната телевизия ТВ Стара Загора“.
* Написани са над 34 материали за събитията в читалището с фотоилюстрация на събитието на страниците на изданията публикувани на страниците на ДОЛАПЛ.бг; на ФБ профила на читалището и в партниращи социални групи и мрежи.

1. ПРОЕКТ

Освен всички дейности като нова дейност, както вече споменах, е приносът на сегашният екип в разработката и участието в конкурси за финансиране на дейността на читалището. Проект „Имането“ беше спечелен през 2022-а година, но дейностите премина през цялата 2023-а година. Но за това нека ви разкаже Гинка Михайлова..

*ВЪНШНИ ДЕЙНОСТИ*

Читалище „Св. Климент Охридски 1858“- Стара Загора е културна институция, от творчески екипи, администрация и база с реални възможности за разгръщане на творческа и организационна работа. Базата, е с възможностите, които предлага ситуирана е центъра на града и в нея си дават среща десетки автори, презентират се творби и произведения. Организации и колективи провеждат своите срещи, празници, форуми. Много често читалището се идентифицира като център, в който общественият живот на града реализира дейността си в културна, цивилизована среда, ползвайки се от авторитетността на институцията читалище в нашия град и ползвайки удобствата на емблематичната сграда. Много са външна дейности, с което се допълва значимостта и мащабите на нашето читалище и културния календар на града, които навред споменават името на читалище „Св. Климент Охридски 1858“- Стара Загора и за което име ние трябва да продължим да работим. Само за миналата година има над 60 външни събития организирани и проведени в читалището.

\

Председател : ………………………… февруари 2024 година

акад. Васил Герлимов

гр. Стара Загора